ผู้นำด้านยาและเวชภัณฑ์ยักษ์ใหญ่แห่งแดนมังกร WuXi Biologics (Cayman) Inc
11 กรกฎาคม 2564

ผู้นำด้านยาและเวชภัณฑ์ยักษ์ใหญ่แห่งแดนมังกร WuXi Biologics (Cayman) Inc
ปฏิเสธไม่ได้ว่าการลงทุนในธุรกิจสุขภาพ (Health Care Investment Theme) ถือว่าเป็นหนึ่งในการลงทุนระยะยาวที่มีความน่าสนใจ โดยเฉพาะอย่างยิ่งในประเทศในเอเชียที่ประชากรก้าวเข้าสู่สังคมผู้สูงอายุและมีการพัฒนาด้านสาธารณสุขและการแพทย์อย่างรวดเร็ว และแน่นอนว่าการลงทุนใน Bio Tech ก็เป็นหนึ่งในการลงทุนในธีม Health Care ที่นักลงทุนให้ความสนใจโดยเฉพาะอย่างยิ่งเวชภัณฑ์ชีวภาพ
ยาที่ถูกสร้างจากสารชีวภาพ (Biologic Drugs) ถือว่าเป็นหนึ่งในนวัตกรรมทางการแพทย์ โดยมีกระบวนการผลิตจากสิ่งมีชีวิต (ผ่านกระบวนการเทคโนโลยีชีวภาพ) อาทิ วัคซีนที่เป็นส่วนประกอบของโลหิตหรือว่าโปรตีนเพื่อใช้ในการรักษา (เป็นเทคโนโลยีชั้นสูงและใช้ต้นทุนในการผลิตค่อนข้างมากทำให้ผู้เล่นรายใหม่ยากต่อการเข้ามาในอุตสาหกรรมนี้)
WuXi Biologics (Cayman) Inc. – ผู้นำด้านยาและเวชภัณฑ์ยักษ์ใหญ่แห่งแดนมังกร รับจ้างวิจัยและพัฒนาให้แก่ลูกค้าบริษัทยาต่างๆ ในประเทศจีนในการคิดค้นพัฒนาและผลิตยาจากสารชีวภาพ (Biologic Drug) โดย WuXi มีศูนย์วิจัยที่ใหญ่ซึ่งมีมาตรฐานในระดับสูง นอกจากนี้ WuXi ยังได้รับการยอมรับจากองค์กรด้านอาหารและยาของสหรัฐอเมริกา (FDA) โดย ณ ปัจจุบันบริษัทมีสำนักงานอยู่ทั้งในจีนและต่างประเทศ และมีสำนักงานใหญ่อยู่ที่เมือง Wuxi
ปัจจัยที่นักลงทุนต้องติดตาม
-ประเทศจีนถือว่าเป็นหนึ่งในประเทศที่มีจำนวนประชากรและตลาดยาใหญ่ที่สุดในโลกที่กำลังมีการเร่งพัฒนาอย่างรวดเร็ว (เวชภัณฑ์ชีวภาพก็จัดว่าเป็นส่วนหนึ่งของอุตสาหกรรมยา)
-การเติบโตแบบก้าวกระโดดของตลาดผลิตภัณฑ์ชีวภาพในประเทศจีนมากกว่า 40% ต่อปี โดย Wuxi ครองตลาด (Market Share) มากกว่า 75% ในปัจจุบัน”
-รัฐบาลจีนให้การสนับสนุนภาคเอกชนในการเข้าไปลงทุนในอุตสาหกรรม Bio Technology
-รายได้ (Revenue) และกำไรต่อหุ้น (EPS) ของ WuXi Biologics เติบโตต่อเนื่องตั้งแต่ปี 2017 ถึง 2020 โดย CFRA Research
คาดว่ารายได้ในปี 2021 จะอยู่ที่ CNY 8,749 ล้านล้าน และ CNY 12,478 ล้านล้านภายในปี 2022
Investor Tip:
WuXi Biologics (2269 HK) – เป็นหุ้นจีนที่จดทะเบียนซื้อขายใน Hong Kong Exchange, ใช้ Ticker Code ในการซื้อขายว่า “2269 HK” โดยนักลงทุนต้องแลกเงินเป็นสกุล HKD เพื่อทำการซื้อขาย โดยมีขั้นต่ำในการซื้อขายเป็นจำนวน 500 หุ้น (Trade Lot = 500)
นอกจากนี้นักลงทุนยังอาจเลือกลงทุนใน KraneShares MSCI All China Health Care Index ETF (ซื้อขายได้ผ่าน New York Stock Exchange) หรือ Global X China Biotech ETF (ซื้อขายได้ผ่าน Hong Kong Stock Exchange) ซึ่งเน้นลงทุนในหุ้นบริษัทด้าน Health Care ของจีน หรือลงทุนผ่านกองทุนรวม UCHI (ระดับความเสี่ยง 7) ของ UOB Asset Management ซึ่งลงทุนในทั้งสอง ETF
Source: KS OFFSHORE & CFRA Research & Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #WuXi
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp